Document ID: /roh_data/filtered/fineweb-2-filterrobots_roh.jsonl.gz/18639

Pedro Sanchez è il nov primminister spagnol. En il segund e decisiv scrutini ha el survegnì 167 vuschs. 165 delegads han vuschà cunter el. Sanchez ha uschia cuntanschì stgars la maioritad relativa necessaria. La partida socialistica PSOE da Sanchez vegn a furmar la regenza ensemen cun l'allianza da la sanestra Unidas Podemos. I sa tracta da l'emprima regenza da coaliziun en l'istorgia pli nova dal pajais.
Sper l'allianza da protest han era pliras partidas regiunalas dà lur vusch a Sanchez. La partida separatista ERC da la Catalugna aveva annunzià da s'abstegnair da la vusch per uschia pussibilitar l'elecziun da Sanchez. Uschia è ina lunga bloccada politica en Spagna terminada. Tar las elecziuns dal november n'aveva nagina partida cuntanschì ina maioritad.
RTR novitads 15:00